作者:孟郊
標題:憶江南弟
內容:白首眼垂血，望爾唯夢中。筋力強起時，魂魄猶在東。眼光寄明星，起來東望空。望空不見人，江海波無窮。衰老無氣力，呼叫不成風。孑然憶憶言，落地何由通。常師共被教，竟作生離翁。生離不可訴，上天何曾聰。未忍對松柏，自鞭殘朽躬。自鞭亦何益，知教非所崇。努力拄杖來，餘活與爾同。不然死後恥，遺死亦有終。